**Under arbeid:** Denne artikkelen inngår i et prosjekt om bruk av Wikipedia i skolen. Den er under arbeid, og det kan derfor forekomme store og/eller hyppige endringer.

**Storgata 8** er en forretningsgård og bolig som befinner seg i Storgata i Moss. Bygget ble bygd i 1914, og har historie fra 1916. Bygget har hatt 2 adresser opp gjennom tiden. Fra 1919 het adressen Storgaten 6b, i dag har gaten adressen Storgata 8. Det tidligere bygget ble revet i 2009, og i 2010 ble det bygd opp et nytt bygg. Bygget er vernet etter PBL (2018-01-04), Plan- og bygningsloven. Storgata 8 ble vernet grunnet den høye bevaringsverdien på bakgårdsmiljøet.

Historie
--------

Storgata 8 dateres til første kvartal av 1900-tallet, eksakt dato er 1914. I 1916 får huset sin første eier, Ludvig Brynildsen. Bygningen var både en forretningsgård og bolig, og i bakgården var det staller til hestene. Forretningsgården i Storgata 8 var i 1916 eid av et transportforma. Firmaet het L. Brynildsens Transportforretning AS, og eieren var Ludvig Brynildsen. Samtidig som Brynildsen startet sin transportbedrift ble Moss Glassværk etablert, derfor fikk Brynildsen masse kjøring av flasker og glass til jernbanestasjonen i Moss. De brukte hest og vogn som transport. Seinere ble det startet transport for en rekke andre større bedrifter. Han drev også med drosje og syketransport, og han fraktet is fra fra Vansjø som skulle transporteres til England. Etterhvert ble hestene, drosje og syketransport byttet ut med biler. I 1952 ble det helt slutt med hestene. Firmaet hadde på det meste 20 biler. 

Kristian Brynildsen var sønn av Ludvig. Han begynte i bedriften som åtteåring og har jobbet der resten av livet. Kristian tok over bedriften sammen med sine sønner i 1951 da Ludvig døde. 

I 1966 kom neste generasjonsskifte da barna til Kristian tok over bedriften, og de holdt på frem til L. Brynildsens Transportforretning AS ble nedlagt i 1987. 

I September 2009 rives store deler av bygningen av den såkalte Vognmannsgaarden. Bygget var ødelagt og veggene var gamle og falleferdig. Bygget som står der nå ble bygget i 2009 og 2010, og i 2010 åpnet Meglergaarden AS opp sitt firma. 

Foto: Tia Melbye. Tatt: 13. Oktober 2023. Dette er det gamle bygget av Vognmannsforretningen, som fortsatt er igjen på Storgata 8. Dette bygget ble brukt som stallen til vognmannsforretningen, men er i dag gjort om til garasjer og parkeringsplasser.

Beboere
-------

Ludvig Brynildsen født i Moss 10.05.1857 og død i Moss 28.11.1948. Han fikk 13 barn sammen med sin kone Bolette Andrea Nordby, men bare 9 av disse vokste opp. Ludvig startet som tømrer på 80-tallet og var det helt fram til han startet transportbedriften. Vognmannen Ludvig Brynildsen startet sin vognmannsforetning i 1897, den startet i Stengata 8. Han startet med hest og noen få vogner på den tiden, men i 1916 hadde bedriften blitt såpass ettertraktet at de måtte bygge ut. Brynildsen kjøpte da så Storgata 8 og utvidet bedriften.  Han startet bare med noen få hester, men etterhvert kom det flere hester og biler. I dødsannonsen står det at han var en god representant for de som hadde begynt i det små, og som ved dyktighet og stor arbeidsomhet har drevet det til større affærer. Han var med i bystyret og var en god borger.

  

Kristian Brynildsen tok over bedriften da Ludvig døde, og tok derfor også over eierskap av Storgata 8. Det var ganske naturlig for Kristian å ta over forretningen siden han var den eldste av søskene, og hadde lenge vært involvert i bedriften. Han startet i bedriften som åtteåring, og innen han var 13 var det han som kjørte hestene mest, i hvertfall når Ludvig var opptatt med tømmermannsarbeid.

Byggestil
---------

Før ble bakgården hevdet til å være en av de mest spesielle bakgårdene i Moss sentrum. Dette var grunnet historien til Brynildsens transportfirma. Bakgården med gamle staller fra den gangen hester sto for transporten i byen, er fremdeles intakt, men har i dag blitt gjort om til garasjer og parkeringsplasser. Bygget ble revet i 2009 og ble gjort om til leiligheter og næringsvirksomheter, og det ble bygd 4 etasjer. I første etasje er det i dag en næringsvirksomhet, og i de 3 andre er det leiligheter. Det nye bygget ble bygget av de første BB-steinene. Bygget har en estimert verdi på 2-4 millioner nok

Referanser
----------

1. ↑  «Kart - Kulturminnesøk». Besøkt 27. oktober 2023.
2. ↑  «L. Brynildsen AS – Moss byleksikon». *www.mossbyleksikon.no*. Besøkt 26. oktober 2023.
3. ↑  Halvorsen, Kjersti (3. oktober 2009). «Nybygg på vei opp». *Moss Avis* **(norsk)**. Besøkt 26. oktober 2023.
4. ↑  «Om oss | ASK Meglergaarden». *ASK Eiendomsmegling* **(engelsk)**. Besøkt 26. oktober 2023.
5. 1 2 3 4 5 6 7 8  «Brynildsens vognmannsforretning i Storgata 8.». *www.mosshistorielag.no*. Besøkt 25. oktober 2023.
6. ↑  Halvorsen, Kjersti (3. oktober 2009). «Nybygg på vei opp». *Moss Avis* **(norsk)**. Besøkt 26. oktober 2023.
7. ↑  «Se alle eiendomspriser for Storgata 8D, Moss i Moss kommune – Eiendomspriser». *www.eiendomspriser.no*. Besøkt 27. oktober 2023.